Aras-demninga

Aras-demninga (aserbajdsjansk Araz su anbarı, persisk سَدِّ اَرَس) er ein fyllingsdam over Araselva langs grensa mellom Iran og Aserbajdsjan. Han ligg nedanfor Poldasht i Vest-Aserbajdsjan i Iran og Nakhitsjevan i den autonome republikken Nakhitsjevan i Aserbajdsjan. Hovudføremålet med demninga er reservoar for eit vasskraftverk og vassforsyning. 11. august 1957 vart det underteikna ein avtale mellom Sovjetunionen og Iran i Teheran om å byggje Arasdemninga. Dette vart gjort på ei tid då Aserbajdsjan var ein del av Sovjetunionen. Bygginga av demninga byrja i 1963 og stod ferdig i 1970. Arasdemninga er 40 meter høg frå fundamentet og 34 meter over elva. Det er ein fylldemning fylt med sand og ein kjerne av leire. Han er 1 026 meter lang og åtte med brei på midten. Reservoaret bak demninga ligg normalt sett 777 moh og held på 1,35 km³ vatn, med ei overflate på 145 km². Kraftverket har fire turbinar med ein kapasitet på 11 megawatt kvar. To av generatorane står på den iranske sida og dei andre to på den aserbajdsjanske. Kjelder